wannaphong/clean_thaiwikipedia huggingface dataset:
# ปฏิบัติการบากราตีออน
ปฏิบัติการบากราตีออน (,) เป็นชื่อรหัสของ ปฏิบัติการรุกทางยุทธศาสตร์เบลารุส โดยสหภาพโซเวียตในช่วงสงครามโลกครั้งที่สอง ซึ่งกวาดล้อมกำลังเยอรมนีออกจากสาธารณรัฐสังคมนิยมโซเวียตเบลารุสและโปแลนด์ตะวันออก ระหว่างวันที่ 22 มิถุนายนถึง 19 สิงหาคม ค.ศ. 1944 ชื่อของปฏิบัติการตั้งตามพลเอกปิออตร์ บากราตีออน ของจักรวรรดิรัสเซีย

กองทัพแดงซึ่งเกี่ยวข้องกับปฏิบัติการบากราตีออนโดยตรงมีแนวรบบอลติกที่ 1 ในบัญชาของพลเอกอีวาน บากราเมียน, แนวรบเบียโลรัสเซียที่ 1 ในบัญชาของพลเอกอาวุโสคอนสตันติน โรคอสซอฟสกี (ผู้ได้เลื่อนยศเป็นจอมพลเมื่อ 29 มิถุนายน 1944) แนวรบเบียโลรัสเซียที่ 2 ในบัญชาของพลเอกซาฮารอฟ และแนวรบเบียโลรัสเซียที่ 3 ในบัญชาของพลเอกอีวาน เชเนียฮอฟสกี ปฏิบัติการดังกล่าวลงเอยด้วยการที่กลุ่มทัพกลางของเยอรมนีถูกทำลายเกือบราบคาบ และบรรดากองทัพที่เป็นส่วนหนึ่งของกลุ่มทัพกลาง ได้แก่ กองทัพที่ 4, กองทัพยานเกราะที่ 3 และกองทัพที่ 9 เรียกได้ว่าเป็น "ความพ่ายแพ้ครั้งหายนะที่สุดของกองทัพเยอรมันทั้งหมดในสงครามโลกครั้งที่สอง" เมื่อสิ้นสุดปฏิบัติการ ดินแดนส่วนมากทางตะวันตกของสหภาพโซเวียตตะวันตกถูกยึดคืน กองทัพแดงได้ฐานที่มั่นในโรมาเนียและโปแลนด์

เป้าหมายของปฏิบัติการนี้ซับซ้อนกว่ามาก กองทัพแดงปรับใช้มโนทัศน์การปฏิบัติการเชิงลึกโซเวียต ยุทธการเชิงลึกโซเวียตและมาสกีรอฟกา (การลวงทางทหาร) นวัตกรรมของสหภาพโซเวียตเหล่านี้เป็นไปได้ส่วนหนึ่งเพราะการจัดหารถบรรทุกกว่า 220,000 คันจากสหรัฐอเมริกาเพื่อให้ทหารราบโซเวียตมียานยนต์ มีการเสนอแนะว่า เป้าหมายหลักของการรุกครั้งนี้ คือ หัวสะพานบนแม่น้ำวิสตูล่าทางตอนกลางของโปแลนด์ และปฏิบัติการบากราตีออนนั้นเพื่อสร้างวิกฤตการณ์ในเบลารุสเซียเพื่อหันกองหนุนเคลื่อนที่เร็วไปยังส่วนกลางโดยเป็นส่วนหนึ่งของมาสกีรอฟกา ให้ออกมาจากพื้นที่ลูบลิน-เบรสท์, ลวอฟ-ซันโดเมียร์ซที่ซึ่งสหภาพโซเวียตตั้งใจจะดำเนินการการรุกลวอฟ-ซานโดเมียร์ซ และการรุกลุบลิน-เบรสท์
# วิลเลียม เบลก
วิลเลียม เบลก (28 พฤศจิกายน ค.ศ. 1757 - 12 สิงหาคม ค.ศ. 1827) เป็นกวีและนักวาดภาพชาวอังกฤษ ไม่ค่อยมีชื่อเสียงมากนักในระหว่างที่มีชีวิตอยู่ แต่งานของเขาได้รับการยอมรับทั่วไปในแวดวงประวัติศาสตร์ทั้งบทกวีนิพนธ์และภาพวาด ผลงานการวาดภาพนิมิตของเขาได้รับยกย่องว่า "โดดเด่นและก้าวหน้ากว่าศิลปินผู้ยิ่งใหญ่ที่สุดของบริเตนจะสามารถสร้างขึ้นได้"Jones, Jonathan (2005-04-25). "Blake's heaven". The Guardian.  แม้ว่าเขาแทบไม่เคยเดินทางไปไหน และเคยออกไปพ้นจากกรุงลอนดอนเพียงครั้งเดียวในชีวิต แต่ผลงานของเขาแสดงให้เห็นพลังจินตนาการอันยิ่งใหญ่อย่างมาก

ผลงานของเบลกแสดงให้เห็นถึงลักษณะเฉพาะของศิลปินในยุคโรแมนติก หรืออาจจะก่อนยุคโรแมนติกด้วยซ้ำ เพราะงานของเขาส่วนมากสร้างขึ้นในช่วงคริสต์ศตวรรษที่ 18 ลักษณะของผลงานแม้จะเคารพยำเกรงในพระคัมภีร์ไบเบิล แต่แสดงความเป็นปฏิปักษ์ต่อคริสตจักร เบลกได้รับแรงบันดาลใจจากอุดมการณ์และความทะเยอทะยานของกลุ่มนักปฏิวัติฝรั่งเศสและอเมริกัน รวมถึงอิทธิพลจากนักคิดผู้โด่งดังเช่น เจค็อบ โบเฮ็ม และ เอ็มมานูเอล สวีเดนบอร์กKazin, Alfred (1997). "An Introduction to William Blake" .

แม้จะทราบถึงแรงบันดาลใจของเขา แต่งานของเบลกก็มีเอกลักษณ์ไม่เหมือนใคร มีความเป็นอัตลักษณ์สูงจนไม่สามารถจัดประเภทได้ นักวิชาการในคริสต์ศตวรรษที่ 19 คนหนึ่งอธิบายลักษณะของเบลกว่า เป็นเหมือน "ดวงประทีปอันโชติช่วง"Blake, William and Rossetti, William Michael. The Poetical Works of William Blake: Lyrical and Miscellaneous. 1890, page xi. "บุรุษผู้ซึ่งบรรพบุรุษยังไม่อาจนำหน้า เกินกว่าสหายร่วมยุคสมัย และไม่อาจแทนที่ได้โดยชนรุ่นหลัง"
# เกิดมาลุย
เกิดมาลุย  เป็นภาพยนตร์ไทยที่เน้นการแสดงศิลปะการต่อสู้ ที่กำกับโดย พันนา ฤทธิไกร ออกฉายในปี พ.ศ. 2547 สร้างหลังจากความสำเร็จของภาพยนตร์เรื่อง องค์บาก ในปี พ.ศ. 2546  โดยชื่อ "เกิดมาลุย" เคยเป็นชื่อภาพยนตร์แอคชั่นเกรดเอ ถ่ายทำที่ จังหวัดขอนแก่น กำกับโดย ประพนธ์ เพชรอินทร์ นำแสดงโดย พันนา ฤทธิไกร ในปี พ.ศ. 2529 ในขณะนั้น "เกิดมาลุย" หรือ ชื่อเดิม "มือล่าระหัสเชน" เริ่มถ่ายทำปลายปี พ.ศ. 2527 และได้ออกฉายใน โรงภาพยนตร์เครือเอเพ็กซ์ เมื่อวันที่ 2 สิงหาคม พ.ศ. 2529 แต่ภาพยนตร์ทั้งสองเรื่องไม่มีเนื้อหาเกี่ยวข้องกันเลย

 เนื้อเรื่อง 
โดยเรื่องราวพูดถึงการเผชิญหน้า กับเหตุการณ์ร้ายแรงที่สุดในชีวิต ที่อยู่นอกเหนือจากความควบคุม อันนำมาซึ่งความเป็นความตายของผู้คนจำนวนมาก เมื่อตกอยู่ภายใต้การจับกลุ่มของผู้ก่อการร้าย ซึ่งเป็นชนกลุ่มน้อย ที่ตั้งใจสร้างความปั่นป่วนให้กับประเทศไทย พร้อมกับชาวบ้านในหมู่บ้านแห่งหนึ่งริมชายแดน ที่พวกเขาและเธอตั้งใจนำข้าวของมาบริจาค และช่วยพัฒนาหมู่บ้าน วิธีเดียวที่จะรักษาชีวิตของพวกพ้องและชาวบ้าน คือต้องนำเอาความสามารถเฉพาะตัวทางด้านกีฬาในแต่ละประเภท มาผสมผสานในการต่อสู้ด้วยมือเปล่า โดยมีเงื่อนไขของเวลา ในการแก้ไขปัญหาเฉพาะหน้าที่เกิดขึ้นให้ได้

 นักแสดง 
 ภาพยนตร์ พ.ศ. 2547 รับบทเป็น  นักแสดงนำโดยเดี่ยวชูพงษ์ ช่างปรุงนายพลหยางนพพล โกมารชุนล่อเฟยสันติสุข พรหมศิริตุ๊กปิยะพงษ์ ผิวอ่อนทับสมรักษ์ คำสิงห์หมูอมรเทพ แววแสงโจ้สืบศักดิ์ ผันสืบไนท์นันทวัธ วงศ์วาณิชย์ศิลป์นุ้ยเกศริน เอกธวัชกุลตุ๊กตารัตนาภรณ์ เข็มทองฟงฉัฏฐพงศ์ พันธนะอังกูรหลินสินี นามวงศ์พรหมครูมวยยอดธง เสนานันท์ใบเตยด.ญ.ศษิสา จินดามณีมะลิพรพิมล ชูขันทอง รับบทเป็น  นักแสดงรับเชิญพันตำรวจตรี พันธการ ฤทธิดำรงค์ / ผู้พันสหัสชัย ชุมรุมนายกรัฐมนตรีเมรา บุญยะตุลานนท์ผู้ใหญ่ทอง (พ่อของทับ)พยงค์ มุกดาครูรัม (เพื่อนของตุ๊ก)สุชาติ ผาธรรมดอก/ทองอัจฉรา สว่างไวลูกน้องล่อเฟยสายเชีย วงศ์วิโรจน์
# วันบัสตีย์
วันบัสตีย์ เป็นวันชาติของฝรั่งเศส ซึ่งตรงกับวันที่ 14 กรกฎาคมของทุกปี ในประเทศฝรั่งเศส วันดังกล่าวถูกเรียกอย่างเป็นทางการว่า "งานเฉลิมฉลองแห่งชาติ"  และเรียกโดยทั่วไปว่า "สิบสี่กรกฎา"  วันดังกล่าวเป็นการรำลึกถึงวันหยุดสหพันธรัฐ  ในปี ค.ศ. 1790 ซึ่งตรงกับวันครบรอบการทลายคุกบัสตีย์เมื่อวันที่ 14 กรกฎาคม ค.ศ. 1789 หนึ่งปีพอดี วันครบรอบการทลายคุกบัสตีย์ถูกมองว่าเป็นสัญลักษณ์การลุกฮือของชาติสมัยใหม่ และการปรองดองชาวฝรั่งเศสด้วยราชาธิปไตยภายใต้รัฐธรรมนูญ สมัยก่อนสาธารณรัฐที่ 1 ระหว่างการปฏิวัติฝรั่งเศส งานฉลองและพิธีการทางการถูกจัดขึ้นทั่วประเทศฝรั่งเศส การเดินสวนสนามประจำปีที่เก่าแก่ที่สุดและมีขนาดใหญ่ที่สุดในยุโรปถูกจัดขึ้นเมื่อเช้าวันที่ 14 กรกฎาคม บนถนนช็องเซลีเซในปารีส ต่อหน้าประธานาธิบดีฝรั่งเศส เจ้าหน้าที่ของรัฐ และแขกต่างประเทศ

 เหตุการณ์และประเพณี 
การเดินสวนสนามเริ่มจากนักเรียนทหารจากโรงเรียนทหารหลายแห่ง จากนั้นจึงเป็นทหารราบ ทหารยานยนต์ อากาศยานจากปาทรูยเดอฟร็องส์บินอยู่บนท้องฟ้า ในปัจจุบัน ได้กลายมาเป็นธรรมเนียมปฏิบัติที่จะเชิญหน่วยทหารจากประเทศพันธมิตรของฝรั่งเศสร่วมเดินสวนสนามด้วย ในปี ค.ศ. 2004 อันเป็นปีครบรอบหนึ่งร้อยปีความตกลงฉันทไมตรี  ทหารอังกฤษได้นำการเดินสวนสนามวันบัสตีย์เป็นครั้งแรก โดยมีเรดแอโรวส์บินอยู่เหนือศีรษะhttp://www.entente-cordiale.org/en/6a_c.php?id=1 ในปี ค.ศ. 2007 กองพลน้อยพลร่มที่ 26 ของเยอรมนีนำหน้าการเดินสวนสนาม ตามด้วยนาวิกโยธินอังกฤษ

ในวันนี้ยังเป็นวันที่ประธานาธิบดีฝรั่งเศสจะให้สัมภาษณ์แก่สื่อ โดยอภิปรายสถานการณ์ของประเทศ เหตุการณ์ปัจจุบัน และโครงการในอนาคต แต่นีกอลา ซาร์กอซี ประธานาธิบดีฝรั่งเศสคนที่ 23 ปฏิเสธจะให้สัมภาษณ์

รัฐธรรมนูญแห่งฝรั่งเศส มาตรา 17 ให้อำนาจแก่ประธานาธิบดี ในการอภัยโทษแก่ผู้กระทำความผิด และตั้งแต่ ค.ศ. 1991 เป็นต้นมา ประธานาธิบดีฝรั่งเศสได้ใช้อำนาจนี้ในการอภัยโทษผู้กระทำความผิดเล็ก ๆ น้อย ๆ เช่นผู้กระทำผิดกฎจราจร ในวันที่ 14 กรกฎาคมของทุกปี แต่หลังจากปี ค.ศ. 2007 เป็นต้นมา อดีตประธานาธิบดีซาร์กอซีประกาศให้ยกเลิกธรรมเนียมปฏิบัติดังกล่าว

 การเดินสวนสนาม 
การเดินสวนสนามวันบัสตีย์นั้นเป็นการเดินสวนสนามฝรั่งเศสที่จัดขึ้นเป็นประจำทุกปีในกรุงปารีสนับตั้งแต่ ค.ศ. 1880 ในตอนเช้าวันที่ 14 กรกฎาคม แต่ก่อนการเดินสวนสนามดังกล่าวจัดขึ้นที่อื่นในหรือใกล้กับกรุงปารีส แต่หลังจากปี ค.ศ. 1918 ได้ย้ายมาจัดที่ถนนช็องเซลีเซ ด้วยการเห็นพ้องอย่างชัดเจนของฝ่ายสัมพันธมิตรที่เป็นตัวแทนในการประชุมสันติภาพแวร์ซาย ยกเว้นช่วงที่เยอรมนียึดครองฝรั่งเศสจาก ค.ศ. 1940 ถึง 1944  'Défilé du 14 juillet, des origines à nos jours' (14 July Parade, from its origins to the present) ขบวนสวนสนามเคลื่อนลงมาตามถนนช็องเซลีเซ จากประตูชัยฝรั่งเศสไปถึงจัตุรัสกงกอร์ด ที่ซึ่งประธานาธิบดีแห่งสาธารณรัฐฝรั่งเศส คณะรัฐบาลและเอกอัครราชทูตต่างประเทศประจำประเทศฝรั่งเศสยืนอยู่ การเดินสวนสนามวันบัสตีย์ได้รับความนิยมในฝรั่งเศส มีการถ่ายทอดทางโทรทัศน์ และเป็นการเดินสวนสนามเป็นปกติที่เก่าแก่ที่สุดและมีขนาดใหญ่ที่สุดในยุโรป ในบางปียังได้มีการเชิญทหารต่างประเทศเข้าร่วมในขบวนสวนสนามและเชิญรัฐบุรุษต่างประเทศเข้าร่วมในฐานะแขก

นอกจากนี้ ยังมีการเดินขบวนสวนสนามขนาดเล็กกว่าตามเมืองที่มีกองทหารประจำอยู่ของฝรั่งเศส อันประกอบด้วยทหารในท้องถิ่นนั้น
# ปลาซิวเจ้าฟ้า
ปลาซิวเจ้าฟ้า หรือ ปลาซิวเจ้าฟ้าจุฬาภรณ์ ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า Amblypharyngodon chulabhornae อยู่ในวงศ์ปลาตะเพียน (Cyprinidae)  มีสีโปร่งใส เห็นแกนดำของกระดูกสันหลังชัดเจน ตาโต หลังค่อม ท้องเป็นสีเงินแวววาว บริเวณส่วนหัวด้านบนมีสีเขียวเหลือบทอง

มีความยาวเต็มที่ 4 เซนติเมตร พบอาศัยอยู่เป็นฝูงใหญ่ในแหล่งน้ำขนาดใหญ่ของภาคเหนือ ภาคกลาง และพบโดยมากในภาคอีสานของประเทศไทย กินตัวอ่อนของแมลงน้ำ และพืชหรือตะไคร่น้ำ เป็นอาหาร

เป็นปลาที่ใช้บริโภคในท้องถิ่น มีรสชาติไม่ขม จึงนิยมทำเป็นปลาจ่อม มีชื่อเรียกในท้องถิ่นว่า "ปลาแตบแก้ว" เป็นปลาที่เพิ่งค้นพบใหม่ในปี พ.ศ. 2533 ที่บึงบอระเพ็ด และให้ชื่อสายพันธุ์เพื่อถวายเป็นพระเกียรติแด่ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี 

นอกจากนี้แล้วยังนิยมเลี้ยงเป็นปลาสวยงาม
อ้างอิง

 แหล่งข้อมูลอื่น 
 ข้อมูลปลาซิวเจ้าฟ้า

ซิวเจ้าฟ้า
ซิวเจ้าฟ้า
ซิวเจ้าฟ้า
ซิวเจ้าฟ้า
ซิวเจ้าฟ้า
หมวดหมู่:สิ่งมีชีวิตที่ตั้งชื่อตามพระนามของพระบรมวงศานุวงศ์ไทย
ซิวเจ้าฟ้า
ซิวเจ้าฟ้า
ซิวเจ้าฟ้า
หมวดหมู่:สมเด็จเจ้าฟ้าฯ กรมพระศรีสวางควัฒน วรขัตติยราชนารี
# ตลาดกิมหยง
ตลาดกิมหยง เป็นตลาดขายของฝากและของที่ระลึกขนาดใหญ่ในอำเภอหาดใหญ่ จังหวัดสงขลา ตั้งอยู่บนอาคารสองชั้น ริมถนนละม้ายสงเคราะห์ ชั้นบนเป็นร้านขายสินค้า ชั้นล่างเป็นตลาดขายของแห้ง เดิมอาคารแห่งนี้เคยเป็นโรงภาพยนตร์ ชื่อ "โรงภาพยนตร์เฉลิมไทย"เถ้าแก่ชีกิมหยงและคุณละม้าย

ชื่อตลาดกิมหยง มาจากชื่อเต็มว่า "ตลาดชีกิมหยง" เป็นชื่อของคหบดีชาวจีนชื่อ ชีกิมหยง และภรรยาชื่อ ละม้าย เจ้าของที่ดินแต่เดิม

ตลาดกิมหยงเป็นตลาดที่มีชื่อเสียงคู่กับ ตลาดสันติสุข ซึ่งจำหน่ายเครื่องใช้ไฟฟ้า, น้ำหอมและเครื่องสำอาง ซึ่งอยู่ริมถนนนิพัทธ์อุทิศในย่านเดียวกัน

ในอดีตตลาดกิมหยงบริเวณชั้นล่างนอกจากจะเป็นตลาดสดเหมือนตลาดทั่วไปแล้วยังมีการจำหน่ายสินค้าที่มาจากประเทศมาเลเซีย โดยเฉพาะอาหารแห้ง กาแฟสำเร็จรูป ขนม เครื่องสำอางค์และเครื่องใช้ไฟฟ้า ซึ่งเป็นที่ทราบกันดีว่าสินค้าเหล่านี้ถูกลักลอบนำเข้ามาโดยไม่ได้เสียภาษี ดังนั้นตลาดกิมหยงจึงเป็นแหล่งทีนักท่องเที่ยวชาวไทยมาซื้อหาสินค้าเหล่านี้เพื่อกลับไปเป็นของฝาก (ในขณะที่คนไทยมักลักลอบนำข้าวสาร น้ำตาล เข้าไปขายในปาดังเปซาร์ ฝั่งมาเลเซีย) ส่วนชั้นสองของอาคารนั้นในอดีตเคยเป็นโรงภาพยนตร์ชื่อเฉลิมไทยซึ่งเป็นโรงภาพยนตร์ที่ค่อนข้างได้รับความนิยมมากเพราะมักจะฉายภาพยนตร์ฝรั่งโดยมีผู้ให้เสียงพากษ์ภาษไทยที่มีชื่อเสียง คือ กรรณิการ์ อมรา
# ยุทธนา ภาระนันท์
ดร.นพ.ยุทธนา ภาระนันท์ แพทย์ นักจิตวิทยาให้คำปรึกษา นักพูด นักบริหารจัดการองค์กร คอลัมนิตส์ ฯลฯ  เขียนบทความประจำให้กับกรุงเทพธุรกิจ Bizweek ในชื่อ พอเพียง Managemang และ บริหารเชิงบวก  นักเขียนประจำนิตยสาร แม่และเด็ก ที่ปรึกษาศูนย์ให้คำปรึกษา Hope of Thai People Foundation  

 การศึกษา 
 ปริญญาเอก ดุษฎีบัณฑิตสาขาจิตวิทยาการให้คำปรึกษา มหาวิทยาลัยศรีนครินทรวิโรฒ (กศ.ด.) และแพทย์เฉพาะทางสาขาเวชศาสตร์ครอบครัว 
 ปริญญาโท การศึกษามหาบัณฑิตสาขาจิตวิทยาการแนะแนว มหาวิทยาลัยศรีนครินทรวิโรฒ (กศ.ม.)
 Certificate Systemic (Brief) Therapy an advanced intensive residential training program by Dr. John Banmen,  R.Psych. from AVANTA the Virginia Satir Network: British Columbia, Canada.
 ปริญญาตรี แพทยศาสตร์บัณฑิต มหาวิทยาลัยเชียงใหม่

 งานวิจัยและผลงาน 
รายงานการวิจัย เรื่อง “ปัจจัยด้านจิตสังคมที่เกี่ยวกับพฤติกรรมป้องกันการติดเชื้อโรคเอดส์ทางเพศสัมพันธ์ในทหารเกณฑ์” ได้รับทุนอุดหนุนประเภทการวิจัยและพัฒนาระบบพฤติกรรมไทย สำนักงานคณะกรรมการวิจัยแห่งชาติ

วิทยานิพนธ์ระดับปริญญาเอก  สาขาจิตวิทยาการให้คำปรึกษา มหาวิทยาลัยศรีนครินทรวิโรฒ เรื่อง “การศึกษาและการสร้างโมเดลการพัฒนาความเข้มแข็งของครอบครัว”  ได้รับทุนวิจัยจาก สสส. (สำนักงานกองทุนสนับสนุนการสร้างเสริมสุขภาพ)

 ผลงานหนังสือ 
 องค์กรพอเพียง  
 24 ทักษะเพื่อการบริหารอย่างพอเพียง 
 เปิดปมบุคลิก
 ใครอยากเป็นนักคิดผลิต idea เชิญทางนี้ เหลาความสำเร็จด้วยความคิดเชิงบวก
 อะไรๆ ก็บวกได้ด้วยพลังสมองยิ้ม
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากคณะแพทยศาสตร์ มหาวิทยาลัยเชียงใหม่
# ยุคน้ำแข็ง
ยุคน้ำแข็ง เป็นช่วงเวลาที่มีการลดลงของอุณหภูมิอย่างยาวนานบนพื้นผิวและชั้นบรรยากาศโลกและโลกเกือบถึงจุดจบ
ทำให้เกิดการขยายตัวของแผ่นน้ำแข็งในผืนทวีป แผ่นน้ำแข็งขั้วโลก และธารน้ำแข็งอัลไพน์ เมื่อเริ่มเข้าสู่ยุคน้ำแข็ง จะมีหิมะตกลงมาอย่างหนักทั่วผืนผิวโลก ทั้งพื้นดิน และพื้นน้ำ เช่น มหาสมุทรแปซิฟิก เป็นต้น

เมื่อพื้นผิวมหาสมุทรถูกปกคลุมด้วยหิมะ ทำให้ใต้ท้องมหาสมุทรไม่ได้รับแสงอาทิตย์ หรือได้รับน้อยมาก และหลังจากนั้นได้มีการระเบิดของภูเขาไฟครั้งใหญ่ขึ้น และพ่นเถ้าถ่านออกมาจากปล่องภูเขาไฟจำนวนมาก ทำให้โลกเกิดปรากฏการณ์โลกร้อน(Global warming)แล้วน้ำแข็ง และหิมะที่ปกคลุมทั่วโลกนั้นได้ละลายกลายเป็นน้ำ เมื่อน้ำแข็งละลายกลายเป็นน้ำ ทำให้น้ำที่ละลายไปนั้นไหลย้อนกลับขึ้นมาสู่พื้นดินดังเดิม

 แหล่งข้อมูลอื่น 

 Cracking the Ice Age จากไทยพีบีเอส (ทีวีสาธารณะของสหรัฐอเมริกา)
 Climate Models & Predicitons for the Future
 Raymo - uplift hypothesis 
 รายการท่องโลกกว้างทาง ThaiPBS วันที่ 18 กุมถาพันธ์ 2557
# นวยุคนิยม
นวยุคนิยม หรือ นวนิยม  หมายถึง ชุดขบวนการเคลื่อนไหวทางวัฒนธรรม ซึ่งมีรากฐานมาจากการเปลี่ยนแปลงในสังคมตะวันตก
ในช่วงปลายคริสต์ศตวรรษที่ 19 และต้นคริสต์ศตวรรษที่ 20 คำดังกล่าวครอบคลุมชุดต่อเนื่องของขบวนการปฏิรูปในศิลปะ, สถาปัตยกรรม, ดนตรี, วรรณกรรม, และศิลปะประยุกต์ซึ่งอุบัติขึ้นในระหว่างช่วงนี้
# อีสต์ไซด์แกลเลอรี
อีสต์ไซด์แกลเลอรี ("ห้องภาพฝั่งตะวันออก") เป็นอนุสรณ์สถานนานาชาติสำหรับเสรีภาพ
มันเป็นส่วนยาว 1.3 กิโลเมตรของกำแพงเบอร์ลินตั้งอยู่ใกล้กับศูนย์กลางของเบอร์ลิน บนถนนมือเลินชตราเซอในเขตฟรีดริชส์ไฮน์-คร็อยทซ์แบร์ค

แกลเลอรีดังกล่าวมีภาพวาดประมาณ 106 ภาพ โดยศิลปินจากทั่วโลก วาดลงบนกำแพงฝั่งตะวันออกของกำแพงเบอร์ลิน
เป็นไปได้ที่มันจะเป็นห้องแสดงภาพกลางแจ้งที่ใหญ่และคงทนที่สุดในโลก ภาพแรกนั้นเริ่มวาดโดย Christine Mac Lean ในเดือนธันวาคม ค.ศ. 1989 หลังการล่มสลายของกำแพง จากนั้นภาพวาดจาก Kasra Alavi, Kani Alavi, Jim Avignon, Thierry Noir, Ingeborg Blumenthal, Ignasi Blanch i Gisbert, และคนอื่น ๆ ก็ตามมา

 ในสื่อสมัยนิยม 
 แกลเลอรีดังกล่าวพบในภาพยนตร์ กูดบาย เลนิน!
 แกลเลอรีดังกล่าวเป็นฉากในเลกที่ 5 ของรายการแข่งขัน ดิ อะเมซซิง เรซ ตอนที่ 6
 แกลเลอรีดังกล่าวเป็นฉากในเพลงของวง Bloc Party ชื่อ "คร็อยทซ์แบร์ค"

 ห้องภาพ
# แอนตาร์กติก
แอนตาร์กติก  เป็นเขตขั้วโลกรอบขั้วโลกใต้ของโลกตรงข้ามอาร์กติกที่เป็นเขตครอบขั้วโลกเหนือ แอนตาร์กติกประกอบด้วยทวีปแอนตาร์กติกา ที่ราบสูงแกร์เกแลน และ ดินแดนเกาะ อื่น ๆ ที่ตั้งอยู่บนแผ่นแอนตาร์กติกหรือทางใต้ของการบรรจบแอนตาร์กติก (Antarctic Convergence) ภูมิภาคแอนตาร์กติกประกอบด้วยหิ้งน้ำแข็ง น่านน้ำ และพื้นที่เกาะทั้งหมดในมหาสมุทรใต้ ซึ่งตั้งอยู่ทางใต้ของการบรรจบแอนตาร์กติก ซึ่งเป็นโซนที่กว้างประมาณ  ที่แตกต่างกันในละติจูดตามฤดูกาล ครอบคลุมพื้นที่ 20 เปอร์เซ็นต์ของซีกโลกใต้ ซึ่ง 5.5 เปอร์เซ็นต์ (14 ล้านกม.2) เป็นพื้นที่ผิวของทวีปแอนตาร์กติกเอง พื้นดินและชั้นน้ำแข็งทั้งหมด ทางใต้ของละติจูด 60°S อยู่ภายใต้ระบบสนธิสัญญาแอนตาร์กติก ในทางชีวภูมิศาสตร์ เขตชีวภาพแอนตาร์กติกเป็นหนึ่งในแปดดินแดนทางชีวภูมิศาสตร์ของพื้นผิวโลก
รายชื่อหมู่เกาะนอกชายฝั่ง

 เหนือเส้นขนานที่ 60 องศาใต้ 
thumb|พิพิธภัณฑ์เซาท์จอร์เจีย ที่กริตวีเคน

 ใต้เส้นขนานที่ 60 องศาใต้
# คณะสหเวชศาสตร์ มหาวิทยาลัยพะเยา
คณะสหเวชศาสตร์ มหาวิทยาลัยพะเยา  เป็นหน่วยงานวิชาการระดับคณะวิชา ของมหาวิทยาลัยพะเยา ทำการจัดการศึกษาด้านเทคนิคการแพทย์และกายภาพบำบัด
 ประวัติและความเป็นมา 
คณะสหเวชศาสตร์ มหาวิทยาลัยพะเยา ก่อตั้งขึ้นเมื่อวันที่ 1 ตุลาคม พ.ศ. 2550 ในชื่อสำนักวิชาสหเวชศาสตร์ ในคราวเดียวกันกับที่สภามหาวิทยาลัยนเรศวร มีมติให้เปลี่ยนชื่อวิทยาเขตสารสนเทศพะเยา เป็นมหาวิทยาลัยนเรศวร พะเยา ในคราวประชุมสภามหาวิทยาลัยนเรศวร ครั้งที่ 13 (4/2550) มีอาจารย์ประสิทธิ์ ชนะรัตน์ ดำรงตำแหน่งหัวหน้าสำนักวิชาฯ (1 ตุลาคม 2550 จนถึง 12 กรกฎาคม 2553) โดยให้มีหน้าที่รับผิดชอบในการจัดการศึกษาระดับปริญญาตรี 3 หลักสูตร ได้แก่ 1) หลักสูตรวิทยาศาสตรบัณฑิต สาขาวิชาเทคนิคการแพทย์ 2) หลักสูตรวิทยาศาสตรบัณฑิต สาขาวิชากายภาพบำบัด และ 3) หลักสูตรสาธารณสุขศาสตรบัณฑิต สาขาวิชาสาธารณสุขศาสตร์ ซึ่งโอนย้ายมาจากสำนักวิชาวิทยาศาสตร์การแพทย์ และเปิดหลักสูตรใหม่อีกหนึ่งหลักสูตร คือ หลักสูตรวิทยาศาสตรบัณฑิต สาขาวิชาวิทยาศาสตร์และเทคโนโลยีการกีฬาคณะสหเวชศาสตร์ มหาวิทยาลัยพะเยา, ประวัติความเป็นมาคณะสหเวชศาสตร์ มหาวิทยาลัยพะเยา , สืบค้นเมื่อ 2 ตุลาคม พ.ศ. 2559

ต่อมาในวันที่ 1 ธันวาคม พ.ศ. 2551 สาขาวิชาสาธารณสุขศาสตร์ได้แยกตัวไปจัดตั้งเป็นสำนักวิชาใหม่ คือ สำนักวิชาแพทยศาสตร์ และในราวเดือนเมษายน พ.ศ. 2552 สาขาวิชาวิทยาศาสตร์และเทคโนโลยีการกีฬา ได้ย้ายไปอยู่ในความดูแลของสำนักวิชาวิทยาศาสตร์การแพทย์ เพื่อให้เหมาะสมกับการจัดกลุ่มสาขาวิชามากขึ้น

และเนื่องจากเมื่อวันที่ 12 กรกฎาคม พ.ศ. 2553 ได้มีการตราพระราชบัญญัติมหาวิทยาลัยพะเยา พ.ศ. 2553 ขึ้นและประกาศในราชกิจจานุเบกษา เมื่อวันที่ 16 กรกฎาคม พ.ศ. 2553 และมีผลบังคับใช้ตั้งแต่วันที่ 17 กรกฎาคม พ.ศ. 2553ราชกิจจานุเบกษา, พระราชบัญญัติมหาวิทยาลัยพะเยา พ.ศ. 2553, เล่ม 127, ตอนที่ 44 ก, หน้า 4, วันที่ 16 กรกฎาคม พ.ศ. 2553 เป็นต้นไปนั้น สภามหาวิทยาลัยพะเยา ในคราวประชุมครั้งที่ 5/2553 เมื่อวันที่ 19 กันยายน พ.ศ. 2553 มีมติให้ออกประกาศมหาวิทยาลัยพะเยา เรื่อง การจัดตั้งส่วนงานวิชาการ ของมหาวิทยาลัยพะเยา พ.ศ. 2553 จึงเป็นผลให้สำนักวิชาสหเวชศาสตร์ เปลี่ยนเป็นคณะสหเวชศาสตร์ ตั้งแต่วันที่ 1 ตุลาคม พ.ศ. 2553 เป็นต้นไปราชกิจจานุเบกษา, ประกาศมหาวิทยาลัยพะเยา เรื่อง การจัดตั้งส่วนงานวิชาการของมหาวิทยาลัยพะเยา พ.ศ. 2553, เล่ม 127 ตอนพิเศษ 140 ง, วันที่ 8 ธันวาคม พ.ศ. 2553

 หลักสูตร 
 ปริญญาตรีหลักสูตรวิทยาศาสตรบัณฑิต
 สาขาวิชาเทคนิคการแพทย์หลักสูตรกายภาพบำบัดบัณฑิต
 สาขาวิชากายภาพบำบัด

 คณบดี 
 ทำเนียบคณบดีคณะสหเวชศาสตร์ มหาวิทยาลัยพะเยา ลำดับที่  รายนามคณบดี วาระการดำรงตำแหน่ง <center> 1 นายประสิทธิ์ ชนะรัตน์ไม่ระบุ - 14 มกราคม พ.ศ. 2554 (หัวหน้าสำนักวิชาสหเวชศาสตร์) <center>2 รองศาสตราจารย์ มาลินี ธนารุณ 15 มกราคม พ.ศ. 2554 - 21 กุมภาพันธ์ พ.ศ. 2558กองการเจ้าหน้าที่ มหาวิทยาลัยพะเยา,คำสั่งมหาวิทยาลัยพะเยา ที่ 277/2554 เรื่อง แต่งตั้งคณบดีคณะสหเวชศาสตร์, วันที่ 15 มกราคม พ.ศ. 2554 21 กุมภาพันธ์ พ.ศ. 2558 - 20 กุมภาพันธ์ 2562(วาระที่ 2)สำนักงานสภามหาวิทยาลัยพะเยา, คำสั่งมหาวิทยาลัยพะเยา ที่ 628/2558 เรื่อง แต่งตั้งดำรงตำแหน่งคณบดีคณะสหเวชศาสตร์ มหาวิทยาลัยพะเยา, 21 กุมภาพันธ์ พ.ศ. 2558 <center>3 ผู้ช่วยศาสตราจารย์ ดร.ยุทธนา หมั่นดี 21 กุมภาพันธ์ พ.ศ. 2562 - 20 กุมภาพันธ์ 25664ผู้ช่วยศาสตราจารย์ ดร.พุทธิพงษ์ พลคำฮัก21 กุมภาพันธ์ 2566 - ปัจจุบัน
# ยำหนังฮิต สะกิตต่อมฮา
ยำหนังฮิต สะกิตต่อมฮา (ภาษาอังกฤษ:Epic Movie) เป็นภาพยนตร์แนวตลกล้อเลียนหนังดังหลายเรื่อง ออกฉายในประเทศสหรัฐอเมริกาเมื่อวันที่ 26 มกราคม ค.ศ. 2007 ในประเทศไทย ออกฉายเมื่อวันที่ 10 พฤษภาคม พ.ศ. 2550 เรื่องนี้เป็นเรื่องราวของ กลุ่มวัยรุ่นหลายคน ที่ชื่นชอบหนังดังๆหลายเรื่องไม่ว่าจะเป็น ไพเรทส์ออฟเดอะแคริบเบียน , ฅนเหล็ก 2029 , เดอะ เมทริกซ์ , ชาร์ลี กับ โรงงานช็อกโกแลต และอื่นๆอีกหลายเพียบ เลยรีบไปทำหนังล้อเลียนหนังดัง ความฮาของพวกวัยรุ่นเกิดบังเกิดฮาและกวนๆขึ้นมา

 เรื่องย่อ 
เรื่องราวของกลุ่มวัยรุ่นหลายคนที่ชื่นชอบหนังดังๆ ที่พวกเขาชอบดูหนังดังไม่ว่าจะเป็น ไพเรทส์ออฟเดอะแคริบเบียน , ฅนเหล็ก 2029 , เดอะ เมทริกซ์ , ชาร์ลี กับ โรงงานช็อกโกแลต , ซุปเปอร์แมน รีเทิร์น และอื่นๆอีกหลายเพียบ พวกเขาทั้งหลายคนได้ตัดสินใจชื่อชุดคอสเพลย์และทำหนังล้อเลียนขึ้นมา ความฮาของพวกวัยรุ่นบังเกิดวุ่นวายและกวนๆขึ้นมาอย่างใหญ่

 นักแสดง 
 Actor/Actress  Role/Parody of Movie/TV Roscoe Lee Browne  Narrator  Babe Faune A. Chambers  Susan Pervertski/Susan Pevensie  อภินิหารตำนานแห่งนาร์เนีย/เลื้อยฉก เที่ยวบินระทึก Adam Campbell  Peter Pervertski/Peter Pevensie  อภินิหารตำนานแห่งนาร์เนีย/X-Men trilogy/Superman Returns Kal Penn  Edward Pervertski/Edmund Pevensie  อภินิหารตำนานแห่งนาร์เนีย/Nacho Libre Jayma Mays  Lucy Pervertski/Lucy Pevensie  อภินิหารตำนานแห่งนาร์เนีย/The Da Vinci Code Jennifer Coolidge  The White Bitch of Gnarnia/White Witch  อภินิหารตำนานแห่งนาร์เนีย Kevin Hart  Silas  The Da Vinci Code David Carradine  The Curator  The Da Vinci Code Fred Willard  แอสโล/อัสลาน (นาร์เนีย)  อภินิหารตำนานแห่งนาร์เนีย Carmen Electra  Mystique  X-Men trilogy Tony Cox  Bink  อภินิหารตำนานแห่งนาร์เนีย  Héctor Jiménez  คุณ ทัมนุส  อภินิหารตำนานแห่งนาร์เนีย/Scarface Lindsey Kraft  Rogue  X-Men trilogy Katt Williams  Harry Beaver  อภินิหารตำนานแห่งนาร์เนีย and Bell Canada reference in scene with PDA Danny Jacobs  Borat  Borat Nick Steele  Lead Archer  The Chronicles of Narnia Gregory Jbara  Mel Gibson  David Lehre  Ashton Kutcher  Punk'd Scott L. Schwartz  Hagrid  Harry Potter series Kevin McDonald  แฮรี่ พอตเตอร์  Harry Potter series Crista Flanagan  Hermione Granger  Harry Potter series George Alvarez  รอน วีสลีย์  Harry Potter series Michelle Misty Lang  Paris Hilton  Abe Spigner  Flavor Flav  Lauren Conrad Herself  Crispin Glover  วิลลี่/วิลลี่ วองก้า  ชาร์ลี กับ โรงงานช็อกโกแลต Darrell Hammond  กัปตัน แจ็ก สวอลโลว์/แจ็ก สแปร์โรว์  Pirates of the Caribbean Jim Piddock  Magneto  X-Men series Vince Vieluf  Wolverine  X-Men series
# สำเนาว์ ขจรศิลป์
ศาสตราจารย์ ดร.สำเนาว์  ขจรศิลป์ นักการศึกษาชาวไทย เป็นศาสตราจารย์ สาขาบริหารการศึกษา อดีตรองอธิการบดีฝ่ายกิจการนิสิต มหาวิทยาลัยเกษตรศาสตร์ มีผลงานทางวิชาการด้านกิจการนักศึกษาเป็นที่ยอมรับ ผลงานที่สำคัญ คือ หนังสือมิติใหม่ของกิจการนักศึกษา ศาตราจารย์ ดร.สำเนาว์ เป็นบุคคลสำคัญแห่งวงการกิจการนักศึกษาของไทยศึกษาการประยุกต์หลักพุทธธรรมในการทางานจิตอาสาของอาสาสมัคร สวพ. ๙๑ มหาวิทยาลัยมหาจุฬาลงกรณราชวิทยาลัย

ศาสตราจารย์ ดร.สำเนาว์ ขจรศิลป์ สมรสกับ ศาสตราจารย์เกียรติคุณ ดร.บุญเรียง ขจรศิลป์ อดีตผู้ช่วยอธิการบดี มหาวิทยาลัยเกษตรศาสตร์

 การศึกษา 
ศาสตราจารย์ ดร.สำเนาว์ ขจรศิลป์ สำเร็จการศึกษาระดับปริญญาตรี กส.บ. สาขาพืชไร่ และระดับปริญญาโท ศศ.ม. สาขาการพัฒนาชุมชน จากมหาวิทยาลัยเกษตรศาสตร์ ในระดับปริญญาเอก Ph.D (Student Personnal and Guidance) จากมหาวิทยาลัยมิชิแกนสเตต สหรัฐอเมริกา

 การทำงาน 
สำเนาว์ ขจรศิลป์ เริ่มรับราชการเป็นอาจารย์ประจำมหาวิทยาลัยเกษตรศาสตร์ และเคยดำรงตำแหน่งหน้าที่ในฝ่ายบริหารของมหาวิทยาลัย คือ หัวหน้ากองกิจการนิสิต ระหว่างปี พ.ศ. 2523 ถึง พ.ศ. 2526 เป็นรองอธิการบดีฝ่ายกิจการนิสิต ในปี พ.ศ. 2529 ถึง พ.ศ. 2533 และเป็นที่ปรึกษามหาวิทยาลัยเกษตรศาสตร์ ในปี พ.ศ. 2533 ถึง พ.ศ. 2534

ในด้านวิชาการดำรงตำแหน่งเป็นศาสตราจารย์ สาขาวิชาการบริหารการศึกษา คณะศึกษาศาสตร์ มหาวิทยาลัยเกษตรศาสตร์

นอกจากนี้ ศาสตราจารย์ ดร.สำเนาว์ ขจรศิลป์ ยังได้รับการแต่งตั้งเป็นที่ปรึกษาคณะกรรมการประสานงานกิจกรรมนิสิตนักศึกษา สำนักงานคณะกรรมการอุดมศึกษา ที่ปรึกษาอธิการบดี มหาวิทยาลัยเกษมบัณฑิต ฝ่ายกิจการนักศึกษา เป็นที่ปรึกษาคณะศึกษาศาสตร์ มหาวิทยาลัยเซนต์จอห์น และประธานหลักสูตรปริญญาโท-เอก สาขาวิชาการบริหารการศึกษาและภาวะผู้นำ คณะศึกษาศาสตร์ มหาวิทยาลัยเซนต์จอห์น

 ผลงานตำรา-หนังสือ 
ศาสตราจารย์ ดร.สำเนาว์ ขจรศิลป์ มีผลงานเขียนตำราทางวิชาการที่โดดเด่น อาทิ 
หนังสือหลักกิจการนักศึกษา 
หนังสือการแนะแนวอาชีพในสถาบันอุดมศึกษา 
หนังสือมิติใหม่ของกิจการนักศึกษา 1 : พื้นฐานและบริการนักศึกษา 
หนังสือมิติใหม่ของกิจการนักศึกษา 2 : การพัฒนานักศึกษา

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๑๙, ๑ ธันวาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๔๕, ๓ ธันวาคม ๒๕๔๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๒ ตอนที่ ๕ ข หน้า ๕๘๓, ๒๘ เมษายน ๒๕๓๘
# คนสั่งผี
คนสั่งผี (Ghost Delivery) เป็นภาพยนตร์ไทย ที่แสดงจินตนาการในเรื่องผี ที่ทันสมัย มีเรื่องเกี่ยวกับ เว็บไซต์

 เนื้อเรื่อง 

 นักแสดง 
 อนันดา เอเวอร์ริ่งแฮม แสดงเป็น ปีโรญาณ
 คาร่า พอตเตอร์ แสดงเป็น ผีราย
 ชลัฏ ณ สงขลา แสดงเป็น ชิโนรส
 สุรเดช ทับทิมใส แสดงเป็น ดวง/ดาหลา
 ธันย์ชนก ฤทธินาคา แสดงเป็น โชโกะจัง
 สุชาดา เช็คลีย์ แสดงเป็น เอรียา / หนูญา
# เฮลล์บอย 2 ฮีโร่พันธุ์นรก
เฮลล์บอย 2 ฮีโร่พันธุ์นรก  เป็นภาพยนตร์แนวซูเปอร์ฮีโร ในปี 2008 สร้างมาจากตัวละครการ์ตูนเรื่องเฮลล์บอย ภาพยนตร์กำกับโดย Guillermo del Toro และเป็นภาพยนตร์ภาคต่อของ เฮลล์ บอย ฮีโร่พันธุ์นรก  ออกฉายเมื่อวันที่ 11 กรกฎาคม ค.ศ. 2008 ในสหรัฐอเมริกาและแคนาดาโดยยูนิเวอร์แซลพิกเจอร์ส